钦定古今图书集成/明伦汇编/氏族典/第166卷 > 《廖用贤尚友录》 > 栾书
## 钦定古今图书集成/明伦汇编/氏族典/第166卷 > 《廖用贤尚友录》 > 栾书

按《春秋臣传》书，晋卿也，字伯是，曰：栾武子。父曰盾。成
公六年，楚伐郑，书救之。晋众欲战，知庄子、范文子、韩
献子曰：“不可。”或谓武子曰：“圣人与众同欲，是以济事。
子为大政，将酌于民者也。子之佐十一人，其不欲战
者三人而已，欲战者可谓众矣。”武子曰：“‘善钧从众’。夫
善，众之主也，从之不亦可乎？从之果有功。君子曰：‘从
善如流’”，宜哉！《诗》云：“岂弟君子，遐不作人。”求善也。夫作
人，斯有功绩矣。九年，书伐郑，郑人使伯蠲行成，晋人
杀之，非礼也。兵交，使在其间可也。明年，复伐郑，郑子
罕赂以襄锺，乃归郑伯。